નરેન્દ્ર મોદીએ કહ્યું કે, હું તમારા બધાનો આભારી છું કે તમે બધાએ સર્વસહમતિથી મને એક નવુ દાયિત્વ આપ્યું છે. હું અડવાણી અને રાજનાથ સિંહજીનો આભારી છું, જેમણે મને આશિર્વાદ આપ્યા છે. હું વિચારી રહ્યો હતો કે અટલજીનું સ્વાસ્થ્ય સારું હોત અને તેઓ આજે અહી હોત તો સોનામાં સુગંધ ભળી જાત, તેમના આશિર્વાદ આપણા ઉપર છે અને રહેશે. આ લોકતંત્રનું મંદિર છે અને આપણે બધા લોકતંત્રના આ મંદિરમાં બેસીને પવિત્રતા સાથે પદ માટે નહીં, સવાસો કરોડ દેસવાસીઓની આશા આકાંક્ષાને સમેટીને બેઠાં છીએ. પદભાર મોટી વાત નથી હોતી પરંતુ કાર્યભાર મોટી વાત હોય છે.